钦定古今图书集成/明伦汇编/官常典/第092卷 > 北海郡王宗肃
## 钦定古今图书集成/明伦汇编/官常典/第092卷 > 北海郡王宗肃

按《宋史商王传》：商恭靖王元份长子信安郡王允宁。
允宁第四子宗肃，封鲁国公。兄宗谔尝亡宝器，意宗
肃家人子窃之。宗肃曰：“吾廉，不足取信兄弟如此乎？”
立偿其直。宗谔愧不取，乃施诸僧。久之，器得，宗肃不
复言。元丰五年，终安化军留后。以尝从英宗入庆宁，
优赠镇海军节度使、开府仪同三司、北海郡王。